13. ข้อมูลอื่นที่เกี่ยวข้อง

โครงการที่อยู่ระหว่างดำเนินการในการลงทุน

การพัฒนาโครงการ เดอะ นวไพรเวซี่

  บริษัทพัฒนาโครงการ เดอะ นวไพรเวซี่ ให้เป็นโครงการพัฒนาอสังหาริมทรัพย์อีกช่องทางธุรกิจ
  เพื่อมุ่ง

สร้างที่อยู่อาศัยพร้อมคุณภาพชีวิตที่ดีให้กับกลุ่มลูกค้าที่อยู่ภายในและภายนอกเขตส่งเสริมอุตสาหกรรมนวนคร
ปทุมธานี หรือผู้ที่อยู่บริเวณใกล้เคียง คือ คนวัยเริ่มต้นทำงาน และต้องการที่พักอาศัยใกล้ที่ทำงาน
และต้องการที่พักอาศัยใกล้ที่ทำงาน การพัฒนาโครงการและห้องชุดพักอาศัยขนาด 30-31
ตารางเมตร ราคาเฉลี่ย ตารางเมตรละ 25,000-27,000 บาท และราคาเฉลี่ยยูนิตละ
775,000-850,000 บาท
จึงเป็นไปเพื่อสร้างบ้านที่แวดล้อมด้วยคุณภาพชีวิตที่ดีพร้อมสิ่งอำนวยความสะดวกให้กับคนในวัยเริ่มต้นทำงานทั่วไป
ผู้ประกอบวิชาชีพอิสระที่มีรายได้ 15,000-20,000 บาท
มีความสามารถในการใช้จ่ายเงินด้านที่อยู่อาศัยเดือนละ 3,500-5,000 บาท
โดยทำเลที่ตั้งโครงการที่อยู่ใกล้ที่ทำงานสามารถลดค่าใช้จ่ายในการเดินทางในภาวะน้ำมันที่มีความผันผวน
ซึ่งกลุ่มลูกค้านี้จะมีที่ทำงานห่างจากที่ตั้งโครงการในรัศมีไม่เกิน 5 กิโลเมตร
ซึ่งเป็นกลุ่มที่มีความต้องการที่พักอาศัยสูงบริษัทฯ จึงพัฒนาโครงการ เดอะ นวไพรเวซี่
เพื่อให้เป็นที่อยู่อาศัยหลังแรกที่มีคุณภาพและเป็นจุดเริ่มต้นของครอบครัวที่อบอุ่นให้กับกลุ่มเป้าหมายที่อยู่ในวัยเริ่มต้นของการดำเนินชีวิตครอบครัว

โครงการ “เดอะ นวไพรเวซี่” เป็นโครงการลงทุนพัฒนาที่ดินในเขตส่งเสริมอุตสาหกรรม นวนคร
ปทุมธานี เพื่อการพาณิชยกรรมในรูปแบบศูนย์การค้าอันทันสมัย และอาคารพักอาศัยเพื่อเช่า และขาย
เน้นการสร้างสังคม (Social Community) ให้มีทั้งที่พักอาศัย และศูนย์การค้าภายในพื้นที่เดียวกัน
ตั้งอยู่บนถนนไทยธานี ภายในเขตส่งเสริมอุตสาหกรรมนวนคร
อยู่ใจกลางแหล่งชุมชนที่มีประชากรอาศัยอยู่เป็นจำนวนมากที่สุด
สำหรับการดำเนินงานในส่วนของอาคารพักอาศัย The Nava Privacy Condominium
ขณะนี้โครงการได้ขอเลขที่บ้านอาคาร A-03 เป็นที่เรียบร้อยแล้ว โดยตั้งชื่อนิติบุคคลอาคารชุดว่า
“โครงการ เดอะ นวไพรเวซี่ 1 คอนโดมิเนียม ” บ้านเลขที่ 87
และในห้องชุดถัดไปเป็นบ้านเลขที่ 87/1 ถึง 87/88 ตามลำดับ

The Nava Privacy Condominium คืออาคารพักสูง 8 ชั้น ห้องพักจะมีขนาดพื้นที่ 31
ตารางเมตร ซึ่งกว้างขวาง สะดวกสบาย อีกทั้งยังมีขนาดใหญ่กว่าห้องพักของโครงการอื่นๆ
โดยแต่ละ ยูนิตจะออกแบบให้มีการจัดแบ่งพื้นที่อย่างเป็นสัดส่วนลงตัว
ตอบสนองความต้องการของลูกค้า เช่น ส่วนของห้องนอน ส่วนพักผ่อน ส่วนรับประทานอาหาร
ครัวพร้อมเฟอร์นิเจอร์คุณภาพดี บิวท์อินครบชุด ระเบียง และห้องน้ำที่แยกส่วนเปียก และส่วนแห้ง
โดยกลุ่มเป้าหมายของโครงการฯ จะเป็นพนักงานภายในเขตส่งเสริมอุตสาหกรรมนวนคร ปทุมธานี
และผู้ที่อาศัยอยู่ในบริเวณใกล้เคียง

นอกจากนี้ “โครงการ เดอะ นวไพรเวซี่”
ยังมอบความสะดวกสบายให้กับผู้อยู่อาศัยของโครงการไว้เหนือกว่าคู่แข่ง
ด้วยสิ่งอำนวยความสะดวกต่างๆ เช่น สวนสาธารณะอันร่มรื่น พื้นที่สำหรับจอดรถยนต์
และจักรยานยนต์ ที่กว้างขวางและปลอดภัย
พร้อมทั้งระบบสาธารณูปโภคตามมาตรฐานสากลอย่างครบครัน
และระบบรักษาความปลอดภัยโดยเจ้าหน้าที่ ระบบคีย์การ์ดสำหรับการเข้า-ออกอาคารพักอาศัย
“เดอะ นวไพรเวซี่” ดำเนินการก่อสร้างตามมาตรฐาน และข้อบังคับทางกฎหมายที่เกี่ยวข้อง เช่น
พระราชบัญญัติส่งเสริม และรักษาคุณภาพสิ่งแวดล้อมแห่งชาติ (EIA)
ที่กำหนดให้มีการเว้นระยะห่างตัวอาคาร มีถนนหลักในโครงการกว้าง 16 เมตร
ถนนรอบอาคารกว้าง 12 เมตร มีระบบป้องกันอัคคีภัย ถังดับเพลิง
และติดตั้งบันไดหนีไฟที่มั่นคงแข็งแรงในจุดที่ถูกต้องเหมาะสม
ดังนั้นนอกเหนือจากความสะดวกสบายที่จะพบได้ใน “เดอะ นวไพรเวซี่”
แล้วสมาชิกของโครงการจึงมั่นใจได้ ในความปลอดภัยของชีวิต และทรัพย์สิน ดัง CONCEPT
ของโครงการคือ “ความเป็นส่วนตัวที่หาได้ใจกลาง นวนคร” (Be your privacy @ The Nava
Privacy Condominium)

[]

บริษัทฯ คาดหวังให้โซนพาณิชยกรรมซึ่งประกอบด้วยศูนย์การค้า 1 อาคาร
ที่พรั่งพร้อมด้วยบริการในรูปแบบต่างๆ ศูนย์อาหาร ห้องประชุมและห้องสัมมนา
และอาคารพาณิชยกรรม 2 อาคารที่จัดรูปแบบให้เป็นช้อปปิ้งมอลล์ ภายใต้ชื่อ ศูนย์การค้า “ไพรเวซี่
มอลล์”
สามารถรองรับการบริการให้แก่ชุมชนและผู้พักอาศัยในบริเวณพื้นที่ใกล้เคียงอีกทั้งจะเป็นจุดดึงดูดให้เข้ามาพักอาศัยภายในโครงการฯ
ที่พรั่งพร้อมไปด้วยความสะดวก สบายในการซื้อสินค้าและใช้บริการต่างๆ ที่จำเป็นในชีวิตประจำวัน

ความคืบหน้าในการดำเนินงานโครงการ “เดอะ นวไพรเวซี่”

-   อาคารศูนย์การค้าพณิชยกรรม 3 ชั้น 1 อาคาร

อาคารศูนย์การค้าพณิชยกรรม 3 ชั้น (อาคาร A) บมจ.พีเออี (ประเทศไทย) ได้ดำเนินการติดตั้ง
ระบบแอร์ทั้ง 3 ชั้นเสร็จเรียบร้อยแล้ว ลิฟท์ทั้ง 2
ตัวได้ดำเนินการซ่อมแซมปรับปรุงและติดตั้งระบบลิฟท์ ทั้ง 2 ตัว เสร็จเรียบร้อยแล้ว
และอาคารพาณิชยกรรม (อาคาร B) ได้ดำเนินการติดตั้งตู้ ATM ของธนาคารกรุงเทพ

-   อาคารจำหน่ายสินค้าชั้นเดียว 2 อาคาร

ศูนย์การค้า “ไพรเวซี่ มอลล์” ได้เปิดดำเนินการอย่างเป็นทางการในไตรมาสที่ 4 ของ ปี 2555
ปัจจุบันอาคารพาณิชยกรรม อาคาร C
ดำเนินการเปิดผนังขยายร้านเพื่อให้ดูกว้างและสะดวกในการเลือกซื้อสินค้า
และมีผู้เข้ามาจับจองให้บริการบ้างแล้วบางส่วน

-   อาคารพักอาศัย 8 ชั้น 10 อาคาร

-   อาคารพักอาศัย 8 ชั้นหลังที่ 1 อาคาร A-03 สรุปเปอร์เซ็นต์ความก้าวหน้าโดยรวมของ

อาคาร เท่ากับ 100 เปอร์เซ็นต์ และมีผู้เข้าพักอาศัยแล้วจำนวนหนึ่ง
นอกจากนี้ยังได้ปรับปรุงถนนภายในโครงการ และปรับภูมิทัศน์ และสวนสาธารณะให้เป็นที่พักผ่อน
ของผู้อาศัยภายในอีกด้วย